Nii olidki Andrus ja Peep ning terve kõrts korraga löödud. Välja arvatud isa Leonti kes oli tõeliselt visa vastane. Tema ei reageerinud toimuvale mitte mingitki muud moodi kui ehk pisut forsseerides oma ainsat olemas- ja teadaolevat ellujäämisstrateegiat, milleks oli Hlebnõi  Dari rütmiline ja korduv hinge all viskamine ja sinna kõrvale Kapadookia isade vaikne retsiteerimine mis oli ehk ainult õige pisut valjenenud. Pille-Riinist ei olnud isa Leonti sealjuures mitte sugugi lahti öelnud, vaid neiu punetavaid käsi kandis ta ikka veel omas südames ning soendas neid retsiteerimisel tekkiva sooja hingeõhuga. Akihito oli võitnud kõiki korraga ja isegi isa Leontile sügava mulje jätnud ja seda hoolimata tõigast et ta tõiv, nagu öeldud napilt üle 10 cm küündis.